《同陈集生崔芷林守岁何龙友寓 其一》
明代·李孙宸

寒色销残腊，条风早已均。言寻乡国侣，共待帝城春。

绿酒杯传蚁，青烟烛吐银。商量开岁事，休负柳梅新。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。